Stued Theater
De Stued Theater ass e Privattheater fir Lëtzebuerger Klengkonscht am Zentrum vu Gréiwemaacher. Den Theater funktionéiert zanter dem Oktober 2008 an ass an enger fréierer Wonerei tëscht den ale Maschinnen ageriicht. Hei gëtt ënnert anerem lëtzebuergeschsproocheg Kultur gefleegt, ausgegruewen, frësch arrangéiert an nei geschaf. Weider Eegenschafte vum Stued Theater sinn de "Pättchen an de Mäifelchen" an d'Abezéie vum Publikum an d'Opféierung iwwer de Gesank. Zanter Januar 2018 organiséiert Stued asbl d'Owenter am Stued Theater. D'artistesch Leedung huet de Museker a Musekspedagog Georges Urwald.

Den Numm Stued geet op de lokalen Numm vun der Strooss Rue des Bateliers zeréck, am Maacher Volleksmond Stued (de.: Staden = Wee laanscht de Floss) genannt.

Stued Theater Produktiounen 
 Wupperätät Stued Theater Lidderbuch (2011)
 MTV Rhäifränsch & Orchesterchen Frivoli: Schlüpferesch - Hommage un di Wëll Zwanzeger (CD, Stued Theater 2013)
 D'Jempien & Orchesterchen Frivoli: Schlüpferesch II - Jempy 'Thériente' Welter (CD, Stued Theater 2013)
Stuesend am Fued Stued Theater Lidderbuch (2019), 20 Lëtzebuerger Lidder iwwert d'Fuesend
Ënnen'rëm Stued Theater Lidderbuch (2021), 20 erotesch Lëtzebuerger Lidder
Panzfestival 2019 Festival fir fräi improviséiert Musek - Live Matschnëtt (CD, Stued Theater 2020)
Serge Tonnar & Legotrip am Stued Theater (CD, Stued Theater 2020)

Um Spaweck 
Offiziell Websäit

Theateren zu Lëtzebuerg
Gemeng Gréiwemaacher